CELEX: 62009TB0322
Language: sk
Date: 2013-05-15 00:00:00
Title: Vec T-322/09: Uznesenie Všeobecného súdu z  15. mája 2013 — Al-Faqih a MIRA/Rada a Komisia ( „Spoločná zahraničná a bezpečnostná politika — Obmedzujúce opatrenia prijaté proti osobám a subjektom spojeným s Usámom bin Ládinom, sieťou Al-Káida a Talibanom — Zmrazenie prostriedkov — Vymazanie zo zoznamu dotknutých osôb — Zastavenie konania“ )

3.8.2013   
            
            
               SK
            
            
               Úradný vestník Európskej únie
            
            
               C 225/78
            
         Uznesenie Všeobecného súdu z 15. mája 2013 — Al-Faqih a MIRA/Rada a Komisia
   (Vec T-322/09) (1)
   
   (Spoločná zahraničná a bezpečnostná politika - Obmedzujúce opatrenia prijaté proti osobám a subjektom spojeným s Usámom bin Ládinom, sieťou Al-Káida a Talibanom - Zmrazenie prostriedkov - Vymazanie zo zoznamu dotknutých osôb - Zastavenie konania)
   2013/C 225/174
   Jazyk konania: angličtina
   
      Účastníci konania
   
   
      Žalobcovia: Saad Al-Faqih (Londýn, Spojené kráľovstvo) a Movement for Islamic Reform in Arabia (MIRA) (Londýn, Spojené kráľovstvo) (v zastúpení: J. Jones, barrister, a A. Raja, solicitor)
   
      Žalované: Rada Európskej únie (v zastúpení: pôvodne R. Szostak a E. Finnegan, neskôr E. Finnegan a J.-P. Hix, splnomocnení zástupcovia) a Európska komisia (v zastúpení: T. Scharf a M. Konstantinidis, splnomocnení zástupcovia)
   
      Predmet veci
   
   Návrh na zrušenie nariadenia Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (Ú. v. ES L 139, s. 9; Mim. vyd. 18/001, s. 294), zmeneného a doplneného štyridsiaty druhýkrát nariadením Komisie (ES) č. 14/2005 z 5. januára 2005 (Ú. v. EÚ L 5, s. 10), štyridsiaty ôsmykrát nariadením Komisie (ES) č. 1190/2005, z 20. júla 2005 (Ú. v. EÚ L 193, s. 27), sedemdesiaty piatykrát nariadením Komisie (ES) č. 492/2007 z 3. mája 2007 (Ú. v. EÚ L 116, s. 5), ako aj sto šestnásty krát nariadením Komisie (ES) č. 1102/2009 zo 16. novembra 2009 (Ú. v. EÚ L 303, s. 39) a/alebo návrh na zrušenie nariadení č. 14/2005, 1190/2005, 492/2007 a 1102/2009 v rozsahu, v akom sa tieto akty týkajú žalobcov
   
      Výrok
   
   
               1.
            
            
               Konanie sa zastavuje.
            
         
               2.
            
            
               Rada Európskej únie a Európska komisia sú povinné solidárne nahradiť trovy konania.
            
         
      (1)  Ú. v. EÚ C 113, 1.5.2010.